QORTI ĊIVILI – PRIM'AWLA Onor. Imħallef Dr. Neville Mifsud B.A., M.A. (Fin. Rikors Nru. 477/21 NC Kummissarju tat-Taxxi vs. Motus Limited (C 71356) Illum 14 ta' Lulju 2021 Il-Qorti, Rat ir-Rikors ippreżentat fid-19 ta' Mejju 2021 mill-Kummissarju tat-Taxxi (minn issa 'l quddiem imsejjaħ ir-"rikorrent") fejn ingħad u ġie mitlub is-segwenti: "Illi d-Direttiva tal-Kunsill 2010/24/UE dwar l-Assistenza Reċiproka Għall-Irkupru Ta' Talbiet Li Għandhom X'Jaqsmu Ma' Taxxi, Dazji U Miżuri Oħra tas-16 ta' Marzu 2010, tippromwovi u tirregola l-kollaborazzjoni bejn Stati Membri fir- rigward ta' irkupru ta' taxxa u/jew dazju dovuta minn debituri ta' Stat Membru partikolari li jinsabu f'territorju ta' Stat Membru ieħor, u miżuri oħra; Illi din id-Direttiva ġiet implimentata fil-Liġi ta' Malta permezz tal-Ordni ravviżat fl-Avviż Legali Nru. 153 tas-sena 2012 liema Avviż Legali daħal fis-seħħ fl-ewwel (1) ta' Jannar 2012 u jippermetti lil Ministru responsabbli għall-Finanzi u x-Xogħol, bħala l-awtorita' kompetenti, sabiex jiġbor taxxa dovuta fi Stati Membri oħra fejn id-debitur jinsab ġewwa Malta; Illi ai termini tad-Direttiva imsemmija, l-awtorita' kompetenti Svediża, ossija l-awtorita' applikanti, għamlet talba għall- il- lill-esponent Kummissarju tat-Taxxi, assistenza Ministru responsabbli għall-Finanzi u x-Xogħol sabiex l- esponent lill-istess awtorita' applikanti; Illi l-kumpanija intimata għandha taxxa dovuta lill-awtorita' applikanti Svediża fl-ammont ta' żewġ miljuni, tlett mija u tnax- il-elf u tlett mija u ħames Krona Svediża (SEK 2,312,305) li huma ekwivalenti għal mitejn, ħamsa u għoxrin elf, erba' mija u dsatax-il Euro u dsatax-il ċenteżmu (€225, 419.19), kif jidher mill-Istrumenti Uniformi li jippermettu Infurzar hawn annessi u immarkati bħala Dok. "A" u Dok. "B", oltre interessi skont il- liġi; Illi l-kumpanija intimata hija indikata li tinsab ġewwa Malta u għalhekk l-esponent qed jipproċedi sabiex jirkupra l-ammont hawn fuq imsemmi stante li l-imsemmi dejn qed jitqies daqs li kieku kien dejn dovut lill-Gvern ta' Malta ai termini tal-Artikolu 9 tal-imsemmi Avviż Legali; Illi l-esponent hu sodisfatt illi fir-rigward ta' din it-talba ta' irkupru ġew imħarsa r-rekwiżiti relevanti kollha tal-imsemmi Direttiva; Illi, madanakollu, l-kumpanija intimata għandha dritt għal traduzzjoni tal-istess dokument anness f'waħda mill-lingwi uffiċjali tal-Unjoni Ewropea jew ta' Malta. Fir-rigward ta' dan qiegħed jiġi allegat dokument ma' dan ir-rikors u mmarkat bħala "Ċ" sabiex il-kumpanija intimata tkun speċifikament infurmata illi tali rikjesta għandha issir fi żmien sebat (7) ijiem mid-data ta' notifika ta' l-imsemmija dokumenti annessi. Għaldaqstant u in vista tas-suespost, l-esponent umilment jitlob lil din l-Onorabbli Qorti sabiex, ai termini tas-sub-Artikoli 9(6) u (7) tal-imsemmi Avviż Legali, fl-ewwel lok tordna li kopja ta' dan ir-Rikors flimkien mad-dokumenti hawn annessi u mmarkati bħala Dok. "B" u Dok. "Ċ", jiġu notifikati lill- kumpanija intimata skont id-dispożizzjonijiet relevanti tal- Kapitolu 12 tal-Liġijiet ta' Malta, u fit-tieni lok sabiex tordna r- reġistrazzjoni tad-dokumenti hawn annessi u mmarkati bħala Dok. "A" u Dok. "B", bħala kopja uffiċjali tagħha, sabiex tali dokumenti jikkostitwixxu titolu eżekuttiv". Rat id-Digriet tagħha tal-25 ta' Mejju 2021 (a fol. 17), f'liema Digriet il-Qorti appuntat ir-Rikors promutur għas-smigħ għas-seduta tal-24 ta' Ġunju 2021 u fejn ordnat ukoll notifika tal-istess Rikors lil Motus Limited (C 71356) (minn issa 'l quddiem imsejjħa s-"soċjeta' intimata") b'għoxrin jum żmien min-notifika biex tressaq ir- Risposta tagħha. Rat dak li ġie verbalizzat fis-seduta tal-24 ta' Ġunju 2021 (a fol. 23) fejn il-Qorti ordnat lill-konsulent legali tar-rikorrent sabiex fis- seduta ta' wara tieħu ħsieb tippreżenta kopja tal-ordni bil-miktub li bis-saħħa tiegħu r-rikorrent ġie maħtur skont l-Artikolu 4 tal-Ordni Dwar L-Assistenza Reċiproka Għall-Irkupru Ta' Talbiet Li Għandhom X'Jaqsmu Ma' Taxxi, Dazji u Miżuri Oħra (Leġislazzjoni Sussidjarja 460.08 tal-Liġijiet ta' Malta) sabiex jaġixxi bħala awtorita' kompetenti f'isem il-Ministru Responsabbli għall- Finanzi. Rat dak li ġie verbalizzat fis-seduta tallum (a fol. 24) fejn il- konsulent legali tar-rikorrent ppreżentat Nota b'dokument u dana fir-rigward ta' dak li ġie verbalizzat fis-seduta tal-24 ta' Ġunju 2021. Rat illi, minkejja debitament notifikata, mhux talli ħadd ma deher in rapprezentanza tas-soċjeta' intimata, talli l-istess soċjeta' intimata naqset li tippreżenta Risposta fiż-żmien lilha mogħti skont id- Digriet tal-25 ta' Mejju 2021 hawn fuq imsemmi u għalhekk is- soċjeta' intimata għandha tiġi meqjusa li hija kontumaċi. Ikkunsidrat Illi din il-proċedura hija talba għall-implimentazzjoni tad-Direttiva tal-Kunsill 2010/24/UE dwar L-Assistenza Reċiproka Għall- Irkupru Ta' Talbiet Li Għandhom X'Jaqsmu Ma' Taxxi, Dazji u Miżuri Oħra, liema Direttiva ġiet implimentata fil-liġi ta' Malta permezz ta' Avviż Legali 153 tal-2012 (Leġislazzjoni Sussidjarja 460.08 tal-Liġijiet ta' Malta). Illi din il-Qorti tinsab sodisfatta li f'dan il-każ ġew segwiti r- rekwiżiti tad-Direttiva tal-Kunsill 2010/24/UE u tal-Avviż Legali 153 tal-2012. Decide Għaldaqstant, il-Qorti tilqa' t-talbiet tar-rikorrent Kummissarju tat- Taxxi u tordna li ssir ir-reġistrazzjoni tad-dokumenti annessi mar- Rikors promutur u mmarkati bħala Dok. "A" u "B", bħala kopja uffiċjali tagħhom, sabiex tali dokumenti jikkostitwixxu titolu eżekuttiv. Bl-ispejjeż kollha ta' din il-proċedura kontra s-soċjeta' intimata. _________________________ Onor. Dr. Neville Camilleri Alakkad ____________________________ Alexia Debattista Segond Deputat Reġistratur